Google Pay

Google Pay (Android Pay), Google ընկերության էլեկտրոնային վճարումների համակարգ, որը թույլ է տալիս Android օպերացիոն համակարգով աշխատող բջջային սարքերից (սմարթֆոններից, պլանշետներից և խելացի ժամացույցներից) վճարումներ կատարել։

Ծառայության նկարագրում 
Android Pay-ը վաճառողին քարտի տվյալները փոխանցելու համար օգտագործում է NFC (Near Field Communication) տեխնոլոգիան։ Այն փոխարինում է ՓԻՆ-կոդով պրոցեսորը, կամ վարկային ու դեբետ քարտերի մագնիսային շերտը՝ օգտատիրոջը թույլ տալով այդ տվյալները բեռնել դեպի սարք։ Օգտատերը կարող է վճարային քարտի տվյալները սարքի մեջ ներմուծել՝ քարտը լուսանկարելով կամ ձեռքով տվյալները ներմուծելով։ Վճարման անցկացման համար պետք է վճարման սարքը մոտեցնել վճարման տերմինալին և պահել մինչև գործարքի վերջը։ Նմանատիպ վճարումը որոշ չափով նման է ամենուրեք օգտագործվող որ կոնտակտ վճարմանը, բայց ի տարբերություն նրան՝ պահանջում է երկգործոն վավերացում՝ անվտանգության մակարդակի բարձրացման համար։ Ծառայությունը թույլ է տալիս Android օպերացիոն համակարգով սարքին NFC-ի, Host-based card emulation-ի (HCE) և Android-ի անվտանգության համակարգի միջոցով անլար կապ հաստատել վճարման տերմինալի հետ։

Անվտանգություն 
Android Pay-ը օգտագործում է կենսաչափական վավերացման համակարգի հնարավորությունները, ինչպիսիք են օրինակ՝ մատնահետքի սքաները և աչքի ծիածանաթաղանթի սքաները երբ դա հնարավոր է։ Առանց կենսաչափական վավերացմամբ օժտված սարքերում համակարգը ակտիվանում է գաղտնաբառի ներմուծմամբ։ Երբ օգտատերը կատարում է վճարումը, Android Pay-ը վարկային ու դեբետ քարտերի մասին ինֆորմացիան վճարման հետ ուղարկելու փոխարեն ուղարկում է վիրտուալ հաշվի գեներացված համարը, որի մեջ ներառված է օգտատիրոջ հաշվի մասին բազային ինֆորմացիան։ Նմանատիպ մոտեցումը թույլ է տալիս օգտատիրոջ վճարման մասին տվյալները անվտանգության մեջ պահել։ Նաև ծառայությունը ունի խելացի վավերացման ֆունկցիա․ համակարգը որոշում է, արդյոք սարքավորումը անվտանգ վիճակում է (օրինակ, երբ այն արգելափակվել է մոտակա 5 րոպեյում) և որոշում է, անհրաժեշտ է արդյոք օգտատերերին էկրանի արգելափակաման համար տվյալներ։

Պատմություն 
Android Pay-ը ներկայացվել է Google I/O 2015 մշակողների շնորհանդեսի ժամանակ։ Ծառայությունը ստեղծվել է նրա ժառանգորդ Google Wallet-ի հիման վրա, որը թողարկվել է 2011 թվականին։ Ծառայությունը նաև օգտագործում է Softcard ընկերության տեխնոլոգիան, որի ինտելեկտուալ սեփականությունը 2015 թվականի փետրվարին գնվել է Google ընկերության կողմից։ Մեկնարկումից հետո ծառայությունը համատեղելի էր Android սարքերի 70 տոկոսի հետ և աջակցվում էր ավելի քան 700 հազար վաճառողների կողմից։ Պետք է նշել, որ Google Wallet մինչ դեռ օգտագործվում է Play Store խանութում օնլայն վճարումներ կատարելու համար, օրինակ Gmail-ում։

2016 թվականին Google ընկերությունը Սիլիկոնային հովիտում մեծ դատ է նախաձեռնել Hands Free անունով նմանատիպ հավելվածի վերաբերմամբ։ Տվյալ ծառայության օգտատերերը սմարթֆոնի կամ քարտի տրամադրման կարիք չունեն։ Դրա փոխարեն օգտատերը պետք է տեղեկացնի, որ նա «ուզում է վճարումը անցկացնել Google-ի օգնությամբ» և իր ինիցիալները տա գանձապահին, ով պետք է նախապես համակարգում բեռնած լուսանկարի միջոցով ստուգի նրա անձը։ Բաժանորդի հեռախոսը վճարումը կգրանցի միայն այն ժամանակ, երբ այն կգտնվի այն խանութի մոտ, որում տեղի է ունենում գնումը։

Մատչելիություն 
2017 թվականի վրա ծառայությունը հասանելի է Ամերիկայի Միացյալ Նահանգներում, Մեծ Բրիտանիայում, Իռլանդիայում, Լեհաստանում, Սինգապուրում, Ավստրալիայում, Հոնկոնգում, Բելգիայում, Ճապոնիայում, Ռուսաստանում և Նոր Զելանդիայում։

Տես նաև 
 Apple Pay
 Apple Inc.
 Google Inc.

Ծանոթագրություններ 

Անդրոիդի ծրագրային ապահովում